Άποψη της νησίδας το 2008.
Η **Φίλφλα**, επίσης γνωστή και ως **Άντλαντ**, είναι ένα μικρό, ως επί το πλείστον άγονο, ακατοίκητο νησάκι, 4,5 χιλιόμετρα (2,8 μίλια) νότια της Μάλτας και αποτελεί ένα από τα νοτιότερα σημεία του Αρχιπελάγους της Μάλτας. Περίπου 101 μέτρα (331 πόδια) νοτιοδυτικά της Φίλφλα βρίσκεται μια μικρή βραχονησίδα, η Φιλφλαφιλφλού (ή Φιλφλού), που αποτελεί το νοτιότερο σημείο της Μάλτας. Το όνομα της νησίδας πιστεύεται ότι προέρχεται από την αραβική λέξη «φελφέλ», που σημαίνει πιπερόκκοκος.

Περιβάλλον
----------

Η Φίλφλα έχει έκταση μόλις 37,282 τετραγωνικά μέτρα (9,213 στρέμματα) με μια ακτογραμμή μήκους 988 μέτρων. Στο κεντρικό του μέρος αποτελείται από πέτρωμα ασβεστόλιθου, το οποίο περιβάλλεται από 60 μέτρα (197 πόδια) ψηλά βράχια. Στη νησίδα κατοικούν και αναπαράγωνται τρία είδη θαλάσσιων πτηνών: ο υδροβάτης ο πελαγικός (5000 - 8000 ζεύγη), το καλονέκτρις μπορεάλις (περ. 200 ζεύγη) και ο κιτρινοπόδης γλάρος (περ. 130 ζεύγη). Το νησί έχει χαρακτηριστεί ως Σημαντική Περιοχή Πτηνών (IBA) από την οργάνωση BirdLife International, κυρίως λόγω της αποικίας του υδροβάτη πελαγικού. Ένας τύπος σαύρας (πόδακρις φιλφολένσις) και ένα είδος σαλιγκαριού (κλαυσιλίδες) είναι ενδημικά στη Φίλφλα. Ένα μεγάλο άγριο πράσο, που φτάνει μέχρι τα 2 μέτρα σε ύψος, εμφανίζεται επίσης εκεί. 

Η πρόσβαση στο Φίλφλα είναι δυνατή μόνο για εκπαιδευτικούς ή επιστημονικούς σκοπούς και οι επισκέπτες πρέπει να λάβουν προηγουμένως άδεια από την Αρχή Περιβάλλοντος και Σχεδιασμού της Μάλτας.

Ιστορικά στοιχεία
-----------------

Η νησίδα Φίλφλα ήταν πιθανώς ιερό μέρος για τους νεολιθικούς κατοίκους της Μάλτας, οι οποίοι έχτισαν τους ναούς του Χαγκάρ Κιμ και της Μνάιντρα στην ακτή της Μάλτας απέναντι από αυτό.

Η μόνη γνωστή μόνιμη κατασκευή εκεί ήταν ένα παρεκκλήσι που χτίστηκε μέσα σε μια σπηλιά, το 1343, που καταστράφηκε από σεισμό το 1856, ο οποίος βύθισε επίσης μέρος του νησιού. Ένας χάρτης της Μάλτας που χρονολογείται στο 1798 δείχνει ένα φρούριο, ένα φάρο και ένα μοναστήρι με παρεκκλήσι στη Φίλφλα.

Μέχρι το 1971 το Βρετανικό Βασιλικό Ναυτικό και η Βρετανική Βασιλική Πολεμική Αεροπορία χρησιμοποιούσαν τη νησίδα για στρατιωτικές ασκήσεις, ενώ τα χρησιμοποιημένα φυσίγγια από τις βολές μπορούν ακόμα να εντοπιστούν εκεί. Το 1980 αναγνωρίστηκε επίσημα ως καταφύγιο πτηνών και με το νόμο περί φυσικού αποθέματος της Φίλφλα, που θεσπίστηκε το 1988, επιβλήθηκαν περαιτέρω περιορισμοί στην πρόσβαση και τη χρήση, συμπεριλαμβανομένης της απαγόρευσης της αλιείας σε απόσταση ενός ναυτικού μιλίου (1,9 χλμ.) γύρω από το νησί, λόγω της πιθανότητας ύπαρξης πυρομαχικών που δεν είχαν εκραγεί.

Παραπομπές
----------

1. ↑  "Topography and Flora of the Satellite islets surrounding the Maltese Archipelago" - Arnold Sciberras, Jeffrey Sciberras, 2010
2. 1 2  Morana, Martin (2011). *Bejn Kliem u Storja* (στα Μαλτεζικά). Malta: Books Distributors Limited. ISBN 978-99957-0137-6. Αρχειοθετήθηκε από το πρωτότυπο στις 20 Οκτωβρίου 2016.
3. ↑  «Filfla Islet». *Important Bird Areas factsheet*. BirdLife International. 2013. Αρχειοθετήθηκε από το πρωτότυπο στις 30 Ιουνίου 2007. Ανακτήθηκε στις 7 Αυγούστου 2013.
4. ↑  «Marine Protection Atlas - Filfa». *mpatlas.org*. Ανακτήθηκε στις 9 Σεπτεμβρίου 2023.
5. ↑  «Malta during the British…down memory lane (Part 1) – 29/06/2016 | The Cliffs». 2 Ιουνίου 2016. Αρχειοθετήθηκε από το πρωτότυπο στις 2 Ιουνίου 2016. Ανακτήθηκε στις 9 Σεπτεμβρίου 2023.
6. 1 2 3  «An island cemetery for bombs on which no one can set foot». *TVM*. 6 Ιανουαρίου 2016. Αρχειοθετήθηκε από το πρωτότυπο στις 8 Ιανουαρίου 2016. .
7. ↑  Attard, Anton F (2012). «Il-Castrum Terre Gaudisii u l-Origini tal-Matrici tal-Assunta f’Ghawdex». *Festa Santa Marija* (Leone Philharmonic Society) (9): 70-77. .
8. ↑  Cini, George (4 Ιανουαρίου 2005). «Filfla too had a chapel dedicated to Our Lady». *Times of Malta*. Ανακτήθηκε στις 25 Φεβρουαρίου 2020.
9. ↑  Dalli, Kim (28 Απριλίου 2015). «‘Napoleon’ map gives a tantalising clue to the past». *Times of Malta*.. Ανακτήθηκε στις 29 Απριλίου 2015.
10. ↑  The Rough Guide to Malta and Gozo, Victor Paul Borg, Rough Guides, 7 Ιαν 2002, ISBN 1858286808

Εξωτερικοί σύνδεσμοι
--------------------

* Πολυμέσα σχετικά με το θέμα  Filfla στο Wikimedia Commons

|  |  |  |  |
| --- | --- | --- | --- |
| 

| π • σ • ε
Νησιά της Μάλτας |
| --- |
|  |
| 
* Γκόζο
* Κομίνο
* Κομινόττο
* Μάλτα
* Νησί του Αγίου Παύλου
* Φίλφλα
 |

 |

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 315528534
* LCCN: sh99012486

 |

 |